સ્નેહાને ઘણીવાર લગ્નનો વિચાર કરતાં કમકમા આવી જાય છે. છતાંય જીવનનો મોટામાં મોટો નિર્ણય લેવાનો સમય આ જ છે અને….અને…કિશનનો ભર્યો ભર્યો પ્રેમ, હૂંફાળો સાથ અને ઘરનાં પ્રત્યેક સભ્યોનો ખુલ્લા દિલનો આવકાર જ એને પાછી ફરીને ભાગતાં રોકે છે. નંદા અને નમન પણ એને સાચા અર્થમાં સમજે છે અને એટલે જ એને મિત્રોની ખોટ જરાય લાગતી નથી. મનુભાઈ એમના સ્વભાવ મુજબ સ્નેહા તરફ પ્રેમ દર્શાવી શકતાં નથી પરંતુ સ્નેહા એમની નજરમાં એ શોધી લે છે.